মালদায় অস্ত্র পাচারের আগেই ধৃত পাচারকারী

পরিতোষ সরকার, মালদা: বিহার (Bihar ) থেকে মালদায় (Malda) পাচারের (Trafficking) আগে বিপুল পরিমাণ আগ্নেয়াস্ত্র সহ এক ব্যক্তিকে গ্রেফতার করল মালদার রতুয়া থানার পুলিশ (Malda Ratua police station) । ধৃতের নাম রাজ্জাক শেখ ওরফে টোটা (৩৫)।

বাড়ি মালদার বৈষ্ণবনগর থানার (Malda Vaishnavnagar Police Station)  দৌলতপুর (Daulatpur) গ্রামে। তার কাছ থেকে পুলিশ উদ্ধার করেছে, চারটি সেভেন এম এম পিস্তল, চারটি ম্যাগাজিন ও চারটি বুলেট সহ একটি মোটর বাইক উদ্ধার করা হয়।

রবিবার সাংবাদিক বৈঠকে এই সাফল্যের তথ্য তুলে ধরলেন চাঁচল এসডিপিও সোমনাথ সাহা (Chanchal SDPO Somnath Saha) । তিনি জানিয়েছেন, রতুয়ার মহানন্দটোলা ফাঁড়ির পুলিশ নাকাট্টি ব্রেজে নাকা চলাচ্ছিল। সেই সময় রাজ্জাক শেখ এবং তার একজন সঙ্গী বিহারের দিক থেকে রতুয়ার অভিমুখে আসছিল।

তার মধ্যে একজন পুলিশের নাকা দেখে মোটরবাইক থেকে নেমে পালিয়ে যায়। তাতেই পুলিশের সন্দেহ হয়। এবং রাজ্জাককে মোটরবাইক সহ ধরে ফেলে। তার কাছে তল্লাশি চালিয়ে চারটি সেভেন এমএম পিস্তল, চারটি ম্যাগাজিন এবং চারটি কার্তুজ উদ্ধার হয়। পলাতক অভিযুক্তের খোঁজ চলছে।

আরও পড়ুন: যাদবপুরে বিক্ষোভের মুখে ব্রাত্য! কেমন আছেন শিক্ষামন্ত্রী?

পুলিশ আরও জানিয়েছে, তারা বিহার থেকে আগ্নেয়াস্ত্র এবং কার্তুজ এনে মালদার কোনও প্রান্তে পাচার চক্রের সঙ্গে যুক্ত রয়েছে।

এই পাচার চক্রের সঙ্গে আর কারা যুক্ত রয়েছে এবং এই অবৈধ অস্ত্র কোথায় পাচার করা উদ্দেশ্য ছিল পাশাপাশি ওপর পলাতক ব্যক্তির নাম পরিচয় জানার চেষ্টা চলছে।

SDPO আরও জানিয়েছেন, বেআইনি অস্ত্র কারবার রুখতে বিভিন্ন জায়গায় পুলিশের নাকা চেকিং চলছে। যেহেতু বিহার থেকে বাংলায় অবৈধ অস্ত্র ঢুকছে তার জন্য বিহার পুলিশের সঙ্গে যোগাযোগ রাখা হয়েছে।

সূত্রের খবর, বিহার থেকে কম দামে অস্ত্র কারবারিরা আগ্নেয়াস্ত্র বাংলায় নিয়ে আসছে। এবং সেই অস্ত্রগুলো বিভিন্ন জায়গায় পাচার করা হচ্ছে।

তবে বে-আইনি অস্ত্র কারবারিদের রুখতে পুলিশ কতটা তৎপর এখন এটাই দেখার বিষয়।

দেখুন অন্য খবর: